Цонка Илиева
България
звездна сестра

chitanka.info

На майор Георги Иванов

Мой Балкане,

понесъл

тази нощ

на плещите си,

от сърцето ми грабнал

любов и възторг,

ясноок и безстрашен

залюлей в паметта си,

мой Балкане:

звездите са наши!

Той лети!

Син на майстор Манол.

И Земята,

от мечтата родена

на бързи коне,

векове от бесилки

и знаме люляна,

през април

на звездите стана сестра.

Той лети!

И взривената радост —

България —

мой Балкане,

по картата търси светът.

Твоят първи Икар

лети и ти носи

това утро слънчево

за венчална халка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.